آغجاقاناد/میغمیغا آشی‌سی اوچون گؤنول‌لولر آختاریلیر.
آمریکا میلی ساغلیق انستیتو‌لاری، اینگیلیس ایکی فیرما طرفین‌دن گلیشدیریلن و آغجاقاناد آغیز سویو یولویلا بولاشان بوتون خسته‌لیک‌لره قارشی تأثیر گؤسترجیی ادعا ائدیلن یئنی بیر آشینین تست مرحله‌سی اوچون 60 کؤنول‌لو آختاریر.
انستیتونون آلرژی و یولوخوجو/بولاشیجی خسته‌لیک‌لر انستیتوسو آراشدیرماچی‌لاری طرفین‌دن گؤنول‌لولر اوزرینده ائدیله‌جک تستین، ایکی مرحله‌دن اولوشدوغو بیلدیریلیر.
بدنینه یئنی گلیشدیریلن آشی وئریله‌جک گؤنول‌لولر، داها سونرا خسته‌خانا اورتامیندا اؤزل جیهازلار کؤمییله، هر هانسی بیر خسته‌لیک داشیمایان آغجاقانادلار طرفین‌دن سانجیلمایا معروض بوراخیلا‌جاق.
آراشدیرماچی‌لار، یئنی آشینین، آغجاقاناد آغیز سویونا قارشی بد‌نین ایممون سیستمینی حرکته گئچیره‌رک بو یوللا بولاشابیله‌جک بوتون خسته‌لیک‌لره قارشی بدن مقاومتینی آرتیرماغی هدفله‌ییر.
